Totorių priemiestis (Butrimonys)

Totorių priemiestis – buvusi gyvenvietė Alytaus rajono savivaldybėje, buvusi Butrimonių miestelio pietryčiuose.

 Istorija 

Apie tai, kad Butrimonys buvo Ldk Vytauto laikais į LDK vakarinę dalį atkeltų totorių apgyvendinimo vienas svarbiausių punktų, pirmasis rašė A. Šyšmanas. Jo teigimu, totoriai buvo įkurdinami strategiškai reikšmingose vietose, taigi ir prie pagrindinių kelių – juos saugoti. Viena tokių vietų buvo kelių iš Vilniaus į Punią ir Alytų sankryža, kurioje dabar yra Butrimonys.Butrimonių centrinė aikštė ruošiasi atgimti naujai, tačiau kokia šio miestelio istorinė raida? 2018-09-12, Dzukijostv.lt (tikrinta 2023-01-15).

Taigi, tikriausiai jau Vytauto laikais apie Butrimonis buvo įkurdinti totoriai. Tikėtina, kad totoriai čia buvo apgyvendinti apie 1396–1397 m. ar kiek vėliau, o papildomai gal dar ir 1438 m. Butrimonyse jie suformavo vėlesnio miestelio pietrytinę dalį – Totorių priemiestį. Per Valakų reformą 1557 m. išmatavus kaimą, tarp Totorių priemiesčio ir Butrimonių kaimo išaugo miestelis. XIX a. totoriai turėjo kepyklų, odos dirbtuvių.

Kad totoriai gyveno Butrimonyse liudija ir gana vėlyva – XIX a. 2-osios pusės – miestelio plano schema, kurioje totorių užimta teritorija pavadinta Totorių priemiesčiu. Iki XIX a. vidurio Totorių priemiestis suaugo su Butrimonių miesteliu ir kaimu. 1909 m. Totorių priemiestyje buvo 23 gyventojai.Lina Butkienė. Iš Butrimonių praeities. 2013-10-03, Gintarinesvajone.lt (tikrinta 2022-08-11).

 Šaltiniai 

Kategorija:Butrimonys
Kategorija:LDK priemiesčiai